AOT สรุปยอดผู้โดยสารสนามบินสุวรรณภูมิช่วงสงกรานต์กว่า 2.26 ล้านคน เพิ่มขึ้น 8.63% - FINNOMENA
AOT เปิดเผยว่า ในช่วงเทศกาลสงกรานต์ระหว่างวันที่ 5-17 เมษายน 2560 ท่าอากาศยานสุวรรณภูมิ มีผู้โดยสารมาใช้บริการในช่วงดังกล่าวจำนวน 2,263,552 ล้านคน
20 เม.ย. 2560

AOT เปิดเผยว่า ในช่วงเทศกาลสงกรานต์ระหว่างวันที่ 5-17 เมษายน 2560 ท่าอากาศยานสุวรรณภูมิ มีผู้โดยสารมาใช้บริการในช่วงดังกล่าวจำนวน 2,263,552 ล้านคน
ซึ่งเมื่อเปรียบเทียบกับจำนวนผู้โดยสารในช่วงปี 2559 มีจำนวนเพิ่มขึ้น 8.63% หรือเฉลี่ยวันละ 174,119 คน แบ่งเป็นผู้โดยสารเดินทางระหว่างประเทศ 1,843,600 คน เพิ่มขึ้น 5.51% และผู้โดยสารเดินทางภายในประเทศจำนวน 419,952 คน เพิ่มขึ้น 24.79%
ส่วนจำนวนเที่ยวบินมีทั้งสิ้น 12,183 เที่ยวบิน เฉลี่ยวันละ 937 เที่ยวบิน ซึ่งเมื่อเปรียบเทียบกับจำนวนเที่ยวบินในช่วงเดียวกันของปีที่แล้วพบว่าเพิ่มขึ้น 1.18%
แบ่งเป็นเที่ยวบิน ระหว่างประเทศจำนวน 9,116 เที่ยวบิน ลดลง 1.65% และเที่ยวบินภายในประเทศจำนวน 3,067 เที่ยวบิน เพิ่มขึ้น 10.64%
ลักษณะธุรกิจของ AOT
ทอท.ประกอบธุรกิจท่าอากาศยานของประเทศไทย โดยธุรกิจหลักประกอบด้วย การจัดการ การดำเนินงาน และการพัฒนาท่าอากาศยาน โดยมีท่าอากาศยานในความรับผิดชอบ 6 แห่ง คือ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวง เชียงราย ท่าอากาศยานภูเก็ต และท่าอากาศยานหาดใหญ่ ซึ่งท่าอากาศยานทั้ง 6 แห่งนี้ ให้บริการเที่ยวบินภายในประเทศและระหว่างประเทศ โดยมีท่าอากาศยานสุวรรณภูมิเป็นท่าอากาศยานหลักของประเทศ
ที่มา : http://www.ryt9.com/s/iq05/2634529
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: